ஒருமுறை இந்தியாவுக்கும் தென் ஆப்பிரிக்காவுக்கும் இடையில் ஒருநாள் போட்டி ஒன்று நடந்துக் கொண்டிருந்தது. தென் ஆப்பிரிக்க அணி முதலில் பேட்டிங் செய்த அந்தப் போட்டியில் டிவில்லியர்ஸ் மிக விரைவாக 98 ரன்களை அடித்திருந்தார். பவுண்டரிகளும், சிக்ஸர்களும் பறந்து கொண்டிருந்த தருணம் அது. அரங்கில் கூடியிருந்த 33,000 ரசிகர்களும் எதிர்பாராத விதமாக, ஒருங்கே, ‘ஏ – பி - டி ஏ – பி – டி’ என உரக்க குரலெழுப்புகிறார்கள். ஐபிஎல் தொடருக்கு கிடைத்த ஆரவாரத்தை ஏற்றுக் கொண்டிருந்த டிவில்லியர்ஸ் இந்தத் தருணத்தில் மிகவும் எமொஷனலாக தன்னை உணர்ந்தார். இந்தியாவுக்கு எதிராக, இந்தியாவில் நிகழும் அந்த போட்டியில், டிவில்லியர்ஸின் ஆட்டத்திற்கு பெருத்த ஆராவாரம் எழுந்தருளியிருந்தது. சதத்தை எட்டியதும், மேலும் மேலும் இந்திய ரசிகர்களின் குரல்கள் அதிகரித்தபடியே இருந்தது.